מגפת הקורונה באזרבייג'ן

מגפת הקורונה, שבה חלו רבים במחלת נגיף הקורונה באזרבייג'ן, התפשטה אל המדינה בסוף פברואר 2020.

== רקע ==

ב-12 בינואר 2020 אישר ארגון הבריאות העולמי (WHO) כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.<ref></ref><ref></ref>

שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין,<ref></ref> אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.<ref></ref>

== התפשטות המגפה ==
ב-28 בפברואר 2020 הודיעה אזרבייג'ן על מקרה ראשון של הידבקות בנגיף הקורונה. מדובר באדם בעל אזרחות רוסית שהגיע מאיראן למדינה ונמצא חיובי לנגיף.

ב-5 במרץ הודיעה אזרבייג'ן על סגירת גבולותיה המשותפים שלה עם איראן עקב התפשטות נגיף הקורונה.<ref></ref>

ב-13 במרץ דווח כי ראש ממשלת אזרבייג'ן, עלי אסדוב שוחח בטלפון עם מקבילו, ראש ממשלת גאורגיה, גיאורגי קחריה והשניים החליטו כצעד לשמור על בריאות האזרחים אצל שני הצדדים לסגור את הגבולות המשותפים של שתי המדינות באופן זמני.<ref></ref>

באותו יום, הודיע מטה התפעול לטיפול במגפה הנמצא תחת הקבינט האזרבייג'ני על הנהגת בידוד חברתי אשר יחול במדינה מ-14 במרץ.<ref></ref> במסגרת הנהגת הבידוד נאסרו התכנסויות, חתונות ואתרי תיירות נסגרו.<ref></ref><ref></ref>

ב-14 במרץ דווח כי נשיא אזרבייג'ן, אילהם אלייב שוחח בטלפון עם מקבילו הטורקי, נשיא טורקיה, רג'פ טאיפ ארדואן על הצעדים שננקטו על ידי שתי המדינות למאבק בנגיף. השניים החליטו לסגור את הגבולות המשותפים בין שתי המדינות ולהפסיק את הטיסות ביניהן באופן זמני.<ref></ref>

ב-17 במרץ הודיע המטה לתפעול הטיפול במגפה כי הכניסה לערים סומגאיט, באקו ואזור אבשרון תוגבל.<ref></ref>

ב-19 במרץ דווח כי נשיא אזרבייג'ן, אליהם אלייב, הקצה מיליארד דולר לקבינט מהתקציב המדיני למימון הצעדים כנגד ההשפעה השלילית של מגפת הקורונה והאי-יציבות המשפיעה על הכלכלה האזרית.<ref></ref>

בנוסף על כך, הודיע על הקמת קרן שתסייע במימון המאבק בנגיף וכי 20 מיליון מאנאט אזרבייגנ'י נוספים יוקצו מקרן החירום של הנשיא לחיזוק והגברת יעילות המאבק בנגיף הקורונה.<ref></ref><ref></ref>

ב-20 דווח כי מספר סוכניות ממשלתיות באזרבייג'ן יוצאו לחופשה בתשלום מ-29 במרץ עד 29 באפריל.<ref></ref>

ב-21 במרץ דווח כי נשיא אזרבייג'ן תרם את המשכורת השנתית שלו למימון המאבק בנגיף הקורונה.<ref></ref>

ב-30 במרץ הודיעה אזרבייג'ן על צעדים נוספים להתמודדות עם משבר הקורונה ביניהם:

# אזרחי אזרבייג'ן הונחו להישאר בבתיהם הפרטיים, דירותיהם, מקום מגורים קבוע או מקום מגורים זמני.
# אזרחי אזרבייג'ן יורשו לעזוב את מקום מושבם או מגורם רק עבור יציאות חיוניות כמו צורך בהצטיידות בתרופות.<ref></ref>

ב-2 באפריל הודיע המטה לתפעול הטיפול במגפת הקורונה על הגבלת התנועה ברחבי המדינה.<ref></ref>

ב-24 באפריל הוחלט על הקלה חלקית בכללי ההסגר. הוא החל ב-27 באפריל. הותר פתיחה מחודשת של עסקים מסוימים וכמה שירותים שהוגבלו בעבר. משך זמן ההרשאה לצאת לשירותים חיוניים שהתקבלו באמצעות SMS התארך משעתיים לשלוש שעות.<ref></ref> ב-29 באפריל הוארכו מגבלות הכניסה והיציאה מהגבול של המדינה למעט טיסות מסוימות עד 31 במאי.<ref></ref>

ב-3 ביוני הוכרז סגר סוף שבוע לשלושה ימים בערים הגדולות, החל מיום 5 ביוני עד 8 ביוני.<ref></ref>

ב-13 ביולי הגיעה לאזרבייג'ן משלחת של 115 אנשי צוותים רפואיים מהוואנה, קובה, כחלק מהסיוע שהושיטה קובה לאזרבייג'ן במגפה.

ב-4 באוגוסט, 6 עובדי רפואה איטלקים ו-10 עובדי רפואה רוסים הגיעו לבאקו במטרה לחלוק במידע עם הרופאים המקומיים ולסייע להם.<ref></ref>

== חיסון ==
מבצע החיסונים החל באזרבייג'ן ב-18 בינואר 2021 עם חיסון צוותי הרפואה במדינה, אולם הוא החל לצבור תאוצה במדינה בעלת 10 מיליון התושבים רק בפברואר אותה שנה, כשהחל חיסונם של אזרחים בני 65 ומעלה. אזרבייג'ן משתמשת בחיסון הסיני SinoVac, ולפי גורמים בממשלה היא צפויה לקבל עד 4 מיליון מנות חיסון מתוצרת סין, כשמחציתן יסופקו על ידי מיזם Covax. בנוסף, המדינה צפויה לקבל כחצי מיליון מנות חיסון מתוצרת אסטרהזניקה.

ב-10 במאי 2021 החל חיסונם של כלל אזרחי המדינה מעל גיל 18.

== קישורים חיצוניים ==

* 
*
*
*

== הערות שוליים ==

קטגוריה:אזרבייג'ן: היסטוריה
אזרבייג'ן